recursal/SuperWikiNEXT-32B huggingface dataset:
Kart racing խաղեր
-----------------

*SuperTuxKart* խաղ է, որը պարունակում է թալիսմաներ տարբեր արտոնություններից
Kart racing խաղերը, որը հայտնի է նաև, որպես cart racing խաղեր կամ go-kart racing խաղեր, մրցույթային վիդեո֊խաղերի ենթաժանր է։Kart racing խաղերը հեշտացնում են ղեկավարելու մեխանիկաները, մինչդեռ պարունակում են յուրահատուկ և անսովոր ուղիների դիզայն, խոչընդոտներ և ավտոմոբիլային մարտական գործողություններ:Չնայած այս ժանրը առաջացել է 1970֊1980 ական թվականներին, 1992 թվականի Սուպեր Մարիո kart֊ը դիտվում է այս ժանրի պիոները, և Մարիո kart սերիաները համարվում են այս արտոնության սկիզբ։Հայտնի արտոնությունները նույնպես սկսեցին ստեղծել այդ տեսակի խաղեր, որոնք պարունակում են իրենց թալիսմաները։

Մեխանիկա և հատկություններ
-------------------------

Kart racing խաղերը հայտնի են իրենց պարզեցված ղեկավարելու մեխանիկաներով, մինչդեռ ավելացնում է խոչընդոտներ, յուրահատուկ ուղիների դիզայն և տարբեր գործողության էլեմենտներ։ Այս ժանրը հայտնի է նաև իր բազմազան հերոսներով,որոնք հայտնի են պլատֆորմային խաղերից կամ հեռուսատացույցով ցույցադրվող մուլտֆիլմներից, որպես ավտոմեքենայի վարորդ՝անսովոր ավտոմեքենայի դիզայներով։ 
Այս ժանրի խաղերում խաղացողին իրավունք է տրվում նետել ռումբեր այլ խաղացողների վրա, հավաքել առարկաներ առավելություն ստանալու համար,կամ կատարել յուրահատուկ տեխնիկաներ արագություն ստանալու համար։

Պատմություն
-----------

Սուպեր Մարիո Kart-ը համարվում է kart ժանրի առաջին խաղը, իրականացնելով մարտական գործողությունները մրցույթների մեջ։ Այն ավելի դանդաղ էր, քան մյուս մրցույթները, այդ ժամանակվա համակարգի սահմանափակումների պատճառով։Այդ խաղ֊մշակողներին հուշեց ստեղծել kart խաղերի թեման։ Այդ ժամանակից աշխարհ լույս են տեսել 50 kart խաղեր։

Ծանոթագրություններ
------------------

1. ↑  Schwab, Brian (2009). *AI Game Engine Programming*. Cengage Learning. p. 192. ISBN 1584506288. Retrieved 2014 թ․ նոյեմբերի 27.
2. 1 2  Gregory, Jason (2009 թ․ հունիսի 9). *Game Engine Architecture*. CRC Press. p. 19. ISBN 1439879184. Retrieved 2014 թ․ նոյեմբերի 27.
3. ↑  Adedeji, Shola (2012 թ․ հունիսի 14). "The Kart Racing Genre". Gamelitist. Արխիվացված է the original 2014 թ․ դեկտեմբերի 11-ին. Retrieved 2014 թ․ դեկտեմբերի 2.
4. ↑  Masser, Jeff (2012). "A Brief History Of Kart Racing Games". Modojo. Արխիվացված է the original 2015 թ․ հունիսի 26-ին. Retrieved 2014 թ․ նոյեմբերի 27.
5. ↑  Ryan, Jeff (2011 թ․ օգոստոսի 4). *Super Mario: How Nintendo Conquered America*. Penguin. ISBN 1101517638. Retrieved 2014 թ․ նոյեմբերի 27.
**«Օմյուր» ամառանոց** (ռուս.՝ Дача «Омюр»), կեղծգոթական ոճի երկհարկանի տուն Ղրիմի Յալթա քաղաքի կենտրոնում։ *Հասցեն`* Կիրովի փողոց, 32ա։

Պատմություն
-----------

«Օմյուր» գեղեցիկ երկհարկանի ամառանոցը 1888 թվականին կառուցվել է գորշ քարից (տեղական կրաքար)։ Հեղինակն է սիրող ճարտարապետ Կոնստանտին Ռոմանովիչ Օվսյանին։ Այն անվանվել է արևելյան ոճով` «Օմյուր», որը թուրքերենից թարգմաաբար նշանակում է «կյանք»։ Տանը կից կային մեծ հողամաս, այգի և լողավազան։

Ամառանոցում ապրել է Կապիտոլինա Իլովայսկայայի ընտանիքը։ Տանտիրուհին առաջին հարկի սենյակները ամռանը հանձնել է ընկերներին ու ծանոթներին։ Կապիտոլինա Միխայլովնայի ամուսինը իսկական պետական խորհրդական էր, եղել է Ռուսաստանի խոշորագույն ձիաբուծարանի կառավարիչը։

Անտոն Պավլովիչ Չեխովը Իլովայսկիների ընտանիքի հետ ծանոթացել է 1892 թվականին։ Իսկ 1898 թվականի հոկտեմբերին նա բնակություն է հաստատել Յալթայի նրանց ամառանոցի երկու անկյունային սենյակներում և այստեղ ապրել է մինչև 1899 թվականի ապրիլ։

Հենց այդ տանն է Մաքսիմիլիան Վոլոշինը հյուրընկալվել Չեխովին։ Այստեղ Անտոն Պավլովիչը հանդիպել է երիտասարդ Մաքսիմ Գորկու հետ և նրա հետ ընկերացել։

1901 թվականի վերջում «Օմյուրում» մեկ շաբաթ ապրել է Լև Տոլստոյը, այստեղից է նա հեռախոսով զանգահարել Չեխովին Աուտկա, որտեղ գրողը կառուցել էր իր տունը։

20-րդ դարի 20-ական թվականներին տունն ազգայնացվել է և վերածվել խիտ բնակեցված բնակելի տան։ 1954 թվականի հուլիսին Չեխովի մահվան 50-ամյակի առթիվ տան ճակատին փակցվել է հուշատախտակ։ Տունը ստացել է պատմամշակութային հուշարձանի կարգավիճակ։

Չեխովի տուն-թանգարանի աշխատակազմի նախաձեռնությամբ Յալթայի քաղաքային իշխանությունները առաջին հարկի մի քանի սենյակները փոխանցել են թանգարանին` ցուցադրություն ստեղծելու նպատակով։ Այստեղ ձևավորվել է «Ա. Պ. Չեխովի ղրիմյան հանդիպումներ» ժամանակավոր ցուցահանդեսը, 2010 թվականի փետրվարի սկզբին բացվել է «Չեխովը և Ուկրաինան» մշտական ցուցադրությունը։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. 1 2 3 4  "Дача Омюр в Ялте". Արխիվացված է the original 2016 թ․ հուլիսի 15-ին. Retrieved 2019 Փետրվար 13. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2 3 4 5 6 7  "Дача «Омюр»". Retrieved 2019 Փետրվար 13.
**Lamborghini Huracán** (թափքի կոդը՝ LB724), իտալական Lamborghini կազմակերպության արտադրության սպորտային ավտոմեքենա, որը փոխարինել է Lamborghini Gallardo-ին։ Առաջին անգամ ցուցադրվել է 2014 թվականի մարտին Ժնևյան ցուցասրահում։

Անվան պատմություն
-----------------

Huracán կոչել են հին մայաների քամու աստծուն։ Այդ անունն էր կրում նաև 19-րդ դարի վերջին ցլամարտերում հանդես եկող մարտական ցուլը։ Ինչպես Pagani Huayra-ի դեպքում (Huayra-ն ևս քամու աստվածություն էր Հարավային Ամերիկայում), Huracán-ն արտասանվում է առանց առաջին տառի (այսինքն՝ *Ուռական*)։

Մեքենայի ամբողջական պաշտոնական անվանումն է՝ Lamborghini Huracan LP 610-4։ Վերջին չորս թիվը սովորաբար մատնանշում է հզորությունը ձիաուժերով և քաշակների թիվը։

Տեխնիկական բնութագիր
--------------------

Տեսք հետևից
Lamborghini Huracán LP 610-4 մեքենան ունի 5,2 լիտրանոց 10-գլանային բենզինային մթնոլորտային շարժիչ՝ 610 ձիաուժ հզորությամբ (449 կՎտ) 8,250 պտույտի և 560 Նմ ոլորող մոմենտ ստեղծելու դեպքում՝ 6,500 պտույտի դեպքում։ Մոդելի չոր քաշը 1,422 կգ է, իսկ հզորության զանգվածի հարաբերակցությունը՝ 2.33 կգ/ձիաուժ։ Նախկին Graziano փոխանցման տուփի տեղը հիմա զբաղեցնում է յոթաստիճանոց LDF փոխանցման տուփը՝ երկու կցորդով։ Մինչև 100 կմ/ժ արագացումը տեղի է ունենում 3,2 վայրկյանում։

Առավելագույն արագությունը 325 կմ/ժ է։

LP 580-2
--------

2015 թվականին Լոս Անջելեսի ցուցասրահում ներկայացվել է նոր մոդել՝ Huracán LP 580-2։ Նրա հիմնական տարբերությունը հետին քաշակի ավելացումն էր։ Նաև ոչ մեծ արտաքին փոփոխությունների են ենթարկվել նրա դիմային բախարգելը և դիֆուզորը։ Շարժիչի հզորությունը 610 ձիաուժից մտածված իջեցվել է 580 ձիաուժի։ Մեքենայի զանգվածը նվազել է 33 կիլոգրամով՝ 1422 կգ-ից հասնելով 1389 կգ-ի։

Տեխնոլոգիաներ
-------------

Lamborghini Huracán-ն աշխարհում առաջին սերիական ավտոմեքենան է, որը օգտագործում է իներցիալ նավարկության համակարգ (LPI — Lamborghini Piattaforma Inerziale)։ Հիրոսկոպիկ սենսորների և աքսելերոմետրի օգտագործումը թույլ է տալիս իրականացնել ավելի ճշգրիտ չափումներ ավտոմեքենայի շարժման համար, դրանով իսկ զգալիորեն ավելանում է նրա կառավարելիության որակը։

Ծանոթագրություններ
------------------

1. ↑  "Lamborghini Huracan: суперкар с вытравленной душой" (in ռուսերեն). km.ru. 2013 թ․ դեկտեմբերի 25. Retrieved 2014 թ․ հունվարի 1.
2. ↑  "Lamborghini Huracan в мельчайших деталях" (in ռուսերեն). topgearrussia.ru. 2013 թ․ դեկտեմբերի 26. Արխիվացված է the original 2013 թ․ դեկտեմբերի 30-ին. Retrieved 2014 թ․ հունվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Lamborghini Huracan RWD - фото, цена, характеристики Уракан LP 580-2". www.allcarz.ru. Retrieved 2017 թ․ օգոստոսի 8.

Արտաքին հղումներ
----------------

* Huracán-ը Lamborghini-ի պաշտոնական կայքում
**Օմար Էլդարով** (ադրբ.՝ Ömər Eldarov, դեկտեմբերի 21, 1927(1927-12-21), Դերբենդ, Դաղստանյան ԻԽՍՀ, ՌԽՖՍՀ, ԽՍՀՄ), Ադրբեջանցի քանդակագործ, Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի Հանրապետության ժողովրդական նկարիչ, Ադրբեջանի Գիտությունների ազգային ակադեմիայի լիիրավ անդամ, Ադրբեջանի պետական նկարչության ակադեմիայի ռեկտոր։

Կենսագրություն
--------------

Օմար Էլդարով և Ադիլ Էսեդով
Օմար Էլդարովը ծնվել է 1927 թվականի դեկտեմբերի 21-ին, Դաղստանի Ինքնավար Հանրապետության Դերբենդ քաղաքում։ Ադրբեջանի պետական նկարչության ակադեմիայի քանդակագործության բաժինը ավարտելուց հետո, Օմար Էլդարովը շարունակում է ուսումը Լենինգրադի քանդակագործության և ճարտարապետության ինստիտուտի քանդակագործության ֆակուլտետում։ Օմար Էլդարովը 1946 թվականից մի քանի մրցույթների մասնակից է եղել։ Նա մի քանի քանդակների հեղինակն է. Նաթավանի, Ֆիզուլիի, Հուսեյն Ջավիդի արձանները, Հեյդար Ալիևի, Ուզեիր Հաջիբեկովի, Սաթթար Բախլուլզադեի, Զիյա Բունիյաթովի գերեզման-հուշարձանները և այլ հուշարձաններ։ 1958-1968 թվականներին դարձել է Նկարիչների միության անդամ։

Տես նաև
-------

* Սաթթար Բախլուլզադե
* Թաիր Սալախով
* Ազիմ Ազիմզադե

Ծանոթագրություններ
------------------

1. 1 2  Կերպարվեստի արխիվ — 2003.
2. ↑  "Ադրբեջանի պետական նկարչության ակադեմիայի կայքը". Արխիվացված է the original 2017 թ․ դեկտեմբերի 24-ին. Retrieved 2018 թ․ օգոստոսի 18.
3. ↑  Օմար Էլդարով
4. ↑  "Օմար Էլդարով". Արխիվացված է the original 2018 թ․ սեպտեմբերի 10-ին. Retrieved 2018 թ․ օգոստոսի 18.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 124529534 · ISNI: 0000000015882027 · VIAF: 20617254 · WorldCat VIAF: 20617254 |

 |
Ջեյն
«**Makeba**», ֆրանսիացի երգչուհի և երգահան Ջեյնի երգը, որը թողարկվել է 2015 թվականի հունիսի 22-ին իր դեբյուտային ստուդիական Zanaka ալբոմից (2015)։ Երգը նա ինքն է գրել, իսկ պրոդյուսերը նրա հին գործընկեր Մաքսիմ Նուչին է։ «Makeba»-ն 2017 թվականին զբաղեցրել է 7-րդ հորիզոնականը ֆրանսիական սինգլների հիթ-շքերթում։

Երգը նվիրված է հարավաֆրիկացի հայտնի երգչուհի և հասարակական գործիչ Միրիամ Մակեբային։

2023 թվականի հունիսին «Makeba»-ն կրկին հայտնի է դարձել TikTok-ում վիրուսայնության շնորհիվ։ Անհոգ երգը սկսել է ասոցացվել լավ տրամադրության և կյանքի հաճույքի հետ։ «Մակեբա» բառը սկսել են օգտագործել, որպեսզի պատմեն, թե ինչն է իրենց երջանկություն և հաճույք պատճառում։

Պատմություն
-----------

Ջեյնը (իսկական անունը՝ Ժան Լուիզ Գալիս) դեռահաս տարիքում չորս տարի ապրել է Կոնգոյում։ Աֆրիկյան պարային մոտիվները ազդել են երգչուհու ապագա ոճի վրա և դարձել են «Makeba» կոմպոզիցիայի ստեղծման ոգեշնչումը։

Երգը ներառվել է երգչուհու դեբյուտային ալբոմում, որը թողարկվել է 2015 թվականի նոյեմբերի 6-ին։ Ալբոմը, որի անունը մալագաշերենից թարգմանվում է որպես «երեխա», երգչուհին նվիրել է իր մորը՝ կիսով չափ մալագաշյային։ Ալբոմը մեծ հաջողություն ունեցավ՝ 2017 թվականի փետրվարին վաճառվել էր ավելի քան 240 000 օրինակ, 2017 թվականի ապրիլին ալբոմը ֆրանսիական չարթերում էր 73 շաբաթ՝ հասնելով 5 աստիճանի։ Ալբոմը հայտնվել է նաև Բելգիայի, Շվեյցարիայի, Իսպանիայի և Իտալիայի հիթ-շքերթներում։

Տեսահոլովակ
-----------

2016 թվականի նոյեմբերի 30-ին Makeba սինգլի երաժշտական տեսահոլովակը հրապարակվել Է YouTube-ում Ջեյնի պաշտոնական ալիքում։ 2018 թվականին «Գրեմմի» 60-րդ ամենամյա մրցանակաբաշխության ժամանակ տեսահոլովակը ներկայացվել է «Լավագույն երաժշտական տեսահոլովակ» անվանակարգում։ Տեսահոլովակում աֆրիկացիները խանդավառությամբ պարում են, իսկ վոկալիստը շարժվում է Աֆրիկայի վայրերի միջև և կրկներգում բազմիցս դիմում է Միրիամ Մակեբային։

Ծանոթագրություններ
------------------

1. 1 2  "Jain a un nouvel album alors qu'un de ses anciens tubes cartonne de nouveau". *RTBF* (in ֆրանսերեն). Retrieved 2023 թ․ սեպտեմբերի 13.
2. 1 2 3  "Что такое макеба". *go.zvuk.com* (in ռուսերեն). Retrieved 2023 թ․ սեպտեմբերի 13.
3. ↑  "Interview : Jain, 12 choses à savoir sur la chanteuse" (in ֆրանսերեն). Արխիվացված է the original 2016 թ․ մարտի 24-ին. Retrieved 2023 թ․ նոյեմբերի 11.
4. ↑  ""Makeba" : Jain enflamme les Victoires de la Musique avec un live électrisant". *www.chartsinfrance.net* (in ֆրանսերեն). Retrieved 2023 թ․ սեպտեմբերի 13.
5. ↑  "lescharts.com - Jain - Zanaka". *lescharts.com*. Retrieved 2023 թ․ օգոստոսի 22.
6. ↑  "See The Full List Of 60th GRAMMY Winners" (in անգլերեն). Արխիվացված է the original 2018 թ․ հունվարի 28-ին. Retrieved 2023 թ․ նոյեմբերի 11.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Deezer |
|  |
| Թեմատիկ կայքեր | Allmusic · MusicBrainz |

 |
**Impressions Games**, ընկերություն, որը զբաղվում է համակարգչային խաղերի մշակմամբ և հրատարակմամբ, հիմնադրվել է 1988 թվականին Մեծ Բրիտանիայում։ 1995 թվականից ընկերությունը դարձել է Sierra Entertainment ընկերության ենթակառուցվածք։ Ավելի հայտնի է իր՝ Lords of the Realm և City Building Series ստրատեգիական խաղաշարերով։

Պատմություն
-----------

Ընկերությունը հիմնադրվել է 1988 թվականին Դեյվիդ Լեսթերի կողմից։ Որպես իրենց առաջին նախագիծ, ընկերությունը որոշեց ստեղծել ֆուտբոլային համակարգչային խաղ։ Դրա համար որոշվեց ներգրավել հայտնի ֆուտբոլիստի։ Լեսթերը կապ հաստատեց Լիվերպուլ ֆուտբոլային ակումբի հետ և պայմանագիր կնքեց Քենի Դալգլիշի հետ։ Խաղը ստացավ «Kenny Dalglish Football Manager» անվանումը և թողարկվեց 1989 թվականին։ Վաճառքները շատ մեծ էին, ինչը թույլ տվեց ընկերությանը ընդլայնվել։

«Kenny Dalglish Football Manager» խաղի թողարկումից ընկերությունը կենտրոնացավ ստրատեգիական խաղերի մշակման վրա։ Չնայած սկզբնական հաջողությանը, հաջորդ խաղերը լավ վաճառք չապահովեցին, որի պատճառով ընկերություն համար առաջացան ֆինանսական բարդություններ։ Մեծ Բրտանիայում առաջացած ֆինանսական խնդիրների պատճառով ընկերությունը ստիպված եղավ տեղափոխվել ԱՄՆ։ 1992 թվականին ըներությունը թողարկեց Caesar համակարգչային խաղը, որը դարձավ էժան սկիզբ City Building Series-ի համար։

1995 թվականին ընկերությունը ձեռք բերվեց Sierra Entertainment-ի կողմից։ Ընկերության հիմնադիր Դեյվիդ Լեսթերը շարունակեց խաղերի մշակումը, սակայն 1998 թվականին նա լքեց համակարգչային խաղերի արտադրությունը, որպեսզի զբաղվի խաղերի հրատարակչությամբ։

Impressions-ի ստրատեգիական խաղերը գրանցեցին մեծ հաջողությունները։ Caesar II, Caesar III և Lords of the Realm II խաղերը վաճառվեցին 2․5 միլլիոն օրինակով յուրաքանչյուրը։

2004 թվականին տնտեսական դժվարությունների հետ կապված ընկերությունը փակվեց։

Ծանոթագրություններ
------------------

1. 1 2 3  Mathew Aitken (2013 թ․ փետրվարի 6). "Real Business Case Study: David Lester". *Companies made simple* (in անգլերեն). MadeSimple. Արխիվացված է the original 2016 թ․ հունիսի 4-ին. Retrieved 2017 թ․ մարտի 16. `{{cite web}}`: Unknown parameter `|deadlink=` ignored (`|url-status=` suggested) (help)
2. 1 2  Tasha (2017 թ․ մայիսի 2). "Legendary Game Designers: David Lester" (in անգլերեն). Games Nostalgia. Արխիվացված է the original 2018 թ․ փետրվարի 28-ին. Retrieved 2018 թ․ փետրվարի 27. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  Loguidice, 2009, էջ 221
4. ↑  Schut, 2012, էջ 573
5. ↑  Chris Morris (2004 թ․ հունիսի 21). "Vivendi slashes gaming division" (in անգլերեն). CNN. Արխիվացված է the original 2017 թ․ մարտի 17-ին. Retrieved 2017 թ․ մարտի 16. `{{cite web}}`: Unknown parameter `|deadlink=` ignored (`|url-status=` suggested) (help)

Գրականություն
-------------

* *Kevin Schut* Sierra Entertainment(անգլ.) // *Mark J.P. Wolfe* Encyclopedia of Video Games : сборник. — Santa-Barbara, California: Greenwood, 2012. — Т. 2. — С. 572-575. — ISBN 978-0-313-37937-6.
* *Bill Loguidice* Vintage Games: An Insider Look at the History of Grand Theft Auto, Super Mario, and the Most Influential Games of All Time. — Focal Press, 2009. — 240 с.
**Օիտա** (ճապ.՝ 大分市 Օիտա-սի), կենտրոնական քաղաք Ճապոնիայում, Օիտայի պրեֆեկտուրայի վարչական կենտրոն։ Գտնվում է Կյուսյու կղզում, Ներքին Ճապոնական ծովի հարավարևմուտյան մասում։

Քաղաքի մակերեսը կազմում է 501,28 կմ², բնակչությունը՝ 477 593 (2014 թվականի օգոստոսի 1-ի տվյալներով), խտությունը՝ 952,75 մարդ/կմ²։

Պատմություն
-----------

Քազաքի հին անունը Ֆունաի է (ճապ.՝ 府内)։ Սինգոկու ժամանակաշրջանում (15-16-րդ դարեր) Ֆունային դարձել է հիմնական նավակայանը, որի միջոցով Պորտուգալիան և Մին դինաստիան (Չինաստան) առևտուր էին անում։ Մարզը վերահսկող Օտոմո Սորին Դայմյոնը ընդունեց քրիստոնեությունը և դարձավ առաջինը, ով սկսեց կղզիների վրա տարածել արևմտյան ավանդույթներն ու մշակույթը։ Հենց Ֆունաիում էր կառուցվել Ճապոնիայի առաջին հիվանդանոցը եվրոպական ոճով և ստեղծվել առաջին ճապոնական երգչախումբը։

Տեսարժան վայրեր
---------------

«Ծովային դղյակ» կամ «Ումի տամագո»
Քաղաքը շրջապատված է լեռնային սարահարթերով, ծովամերձ գյուղերով և Օնսեն հիդրոթերմալ հանքավայրերով։ Տակասակի (ճապ.՝ 高崎山) լեռները հայտնի են նրանով, որ այստեղ բնակվում են ճապոնական վայրի մակակներ։ Օիտան հավանական է հանդիսանում է միակ տեղը, որտեղ զարգացած է ասեղնատամ ընտանիքի ձկների որսորդությունը։

Քաղաքի ամենագլխավոր տեսարժան վայրերից է «Ծովային դղյակ» օվկիանավազանը, որը նաև անվանում են «Ումի տամագո» (ծովային ձվեր)։ Մեծ իրադարձությունների մեծամասնությունը անց է կացվում Օիտի մարզադաշտում։ Քաղաքի կենտրոնում հիմնականում տեղակայված են տարբեր տեսակի առևտրային խանութներ։

Քաղաքում է կառուցված աշխարհի ամենախոշոր գմբեթային ծածկով մարզադաշտը (նրա թռիչքը կազմում է 274 մետր, ծածկում է 43․000 հանդիսականների նստատեղեր)։

Քույր քաղաքներ
--------------

* Պորտուգալիա Պորտուգալիա, Ավեյրու
* Չինաստանի Ժողովրդական Հանրապետություն Չինաստան, Ուհան
* Տեխաս Տեխաս, Օստին
* Չինաստանի Ժողովրդական Հանրապետություն Չինաստան, Գուանչժոու
* Վենեսուելա Վենեսուելա, Սան Քրիստոբալ
* Բրազիլիա Բրազիլիա, Վիկտորիա

Ծանոթագրություններ
------------------

1. ↑
2. ↑  "Արխիվացված պատճենը". Արխիվացված է the original 2016 թ․ մարտի 4-ին. Retrieved 2017 թ․ մարտի 3.

Արտաքին հղումներ
----------------

* Պաշտոնական կայք(ճապոներեն)
* Օիտի համալսարանի կայք(անգլ.)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուս · Մեծ կատալոնական · Մեծ նորվեգական |
|  |
| Չափորոշչային վերահսկողություն | CiNii: DA0160139X · LCCN: n82108570 · NDL: 00291468 · NKC: ge1007401 · VIAF: 125513393 · WorldCat VIAF: 125513393 |

 |
Ցուցամատը և միջնամատը երկու անգամ ծալվում են
**Օդային չակերտներ**, ժեստ, որը նշանակում է չակերտներ բանավոր խոսքի ժամանակ։ Ժեստը վիրտուալ չակերտների պատկերումն է. երկու ձեռքերն էլ ուսերի լայնությանը պահում են խոսողի աչքերի կամ ուսերի մակարդակում, ընդ որում՝ ցուցամատը և միջնամատը յուրաքանչյուր ձեռքի վրա ծալվում են չակերտների մեջ գրված արտահայտության սկզբում և վերջում։ Օդային չակերտներով արտահայտությունը հաճախ շատ կարճ է, ոչ ավելի, քան մի քանի բառ։ Օդային չակերտները հաճախ օգտագործվում են երգիծանքի, սարկազմի, հեգնանքի կամ էվֆեմիզմի արտահայտման համար և նման են տպագրության հեգնական չակերտներին։

Նման ժեստի օգտագործումը արձանագրվել է 1927 թվականին, Գլենդա Ֆարելն օդային չակերտներ օգտագործել է 1937 թվականին՝ «Նախաճաշ երկուսի համար» կատակերգության ժամանակ։ Շատ ավելի վաղ՝ 1889 թվականին, Լուիս Քերոլը իր վերջին վեպում նկարագրել է նման գաղափար՝ օդային փակագծեր և օդային հարցական նշան։ «Օդային չակերտներ» եզրույթը առաջին անգամ հայտնվել է 1989 թվականին «Spy» ամսագրում` Փոլ Ռուդնիկի և Կուրտ Անդերսենի հոդվածում, որոնք պնդում են, որ դրանք սովորական ժեստ են դարձել 1980 թվականին։

Այս ժեստը հաճախ օգտագործվում է «Celebrity Charades» (1979) հեռուստաշոուում՝ մեջբերումներ կամ արտահայտություններ նշելու համար։ «Emergency» (1972) սերիալի «Nurse's Wild» սերիայում Ռոյ Դեսոտոյի կերպարն օդային չակերտներ է օգտագործում «Rampart Hospital» բազային կայանում։

Օդային չակերտները հատկապես հայտնի են դարձել 1990-ական թվականներին, ինչը շատերը վերագրում են կատակերգու Ստիվ Մարտինին, որը հաճախ չափազանցված ուշադրությամբ դրանք օգտագործել իր շոուում։ Օդային չակերտների ժողովրդականության ևս մեկ պատճառ Է դարձել ագրեսիվ, սակայն հասարակության մեջ անշնորհք մեկնաբան Բենեթ Բրաուերի կերպարը «Saturday Night Live» հումորային սքետչ-շոուում (խաղում է կատակերգու Քրիս Ֆարլին), որն օգտագործում է օդային չակերտները, երբ ծաղրում է հասարակության սպասելիքները իր նկատմամբ։ Բացի այդ, Օսթին Փաուերսի ֆիլմերում դոկտոր Չարը հաճախ իր կամակատարներին որևէ բան բացատրելու ժամանակ օգտագործում է օդային չակերտներ, մասնավորապես՝ իրական արտահայտություններ օգտագործելիս, որոնք նա սխալմամբ կարծում է, թե ինքն է հորինել, օրինակ՝ «լազեր» և «Մահվան աստղ» և մեկ հեռացված տեսարանում նա նույնիսկ պնդում է, թե հենց ինքն է հնարել ժեստը։

1996 թվականին «HBO»-ի «Back in Town» հատուկ ներկայացման մեջ կատակերգու Ջորջ Քարլինը ծաղրում է «Ազատ լողացող անբարյացակամություն» հատվածի «Չակերտներ օդում» կադրում օդային չակերտների օգտագործումը։

Ծանոթագրություններ
------------------

1. 1 2  Martin, Gary. "Air quotes". *The Phrase Finder*. Արխիվացված է the original 2008 թ․ նոյեմբերի 3-ին. Retrieved 2008 թ․ նոյեմբերի 18. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  *Sylvie and Bruno*, vol.I, ch.17: «he marked the parenthesis, in the air, with his finger» and «what can be simpler than just to make a „?" in the air with your finger?».
3. ↑  Rudnick, Paul (1989-03). "The Irony Epidemic". *Spy Magazine*. p. 93–98.
4. ↑  *Frum, David* How We Got Here: The '70s, the decade that brought you modern life, for better or worse. — New York: BasicBooks, 2000. — С. 421. — ISBN 0-465-04196-5
**MacWorld Expo**, (ամբողջական անունը՝ **Macworld Conference & Expo**), համաշխարհային կոնֆերանս-ցուցահանդես նվիրված Macintosh պլատֆորմին և նրա ապարանքանիշների։ Կոնֆերասնը անց է կացվում ամեն տարի հունվարի երկրորդ շաբաթվա ընթացքում։

MacWorld Expo իր մեջ ներառում է նաև հանրային կրթական կոնֆերանսներ, որոնք անց են կացնում այդ ոլորտի առաջատար մասնագետները։ Ցուցահանդեսը տևում է մի քանի օր։

Պատմություն
-----------

Առաջին ցուցահանդեստ անց է կացվել 1985 թվականին Սան Ֆրացիսկոյում։

Հիմնականում ցուցահանդես անց է կացվում ամեն տարի Սան Ֆրանցիսկոյում (ԱՄՆ), տարվա սկզբին։

### 2009

2009 թվականի ցուցահանդեսը անց է կացվել հունվարի 5-ից միջև 22-ը։ Սա վերջին ցուցահանդեսն էր, որին մասնակցում էր Apple ընկերություն։ Արդյունքում ցուցահանդեսին մասնակցելուց հրաժարվեց որոշ այլ ընկերություններ օրինակ՝ Belkin և այլն։ Ցուցահանդեսի գոյությունը ապագայում հարցականի տակ էր։

### 2010

Macworld 2010
2010 թվականի կոնֆերանսը անց կացվեց փետրվարի 9-ից 13-ը, Սան Ֆրանցիսկոյում։ Ցուցահանդեսին մասնակցեցին ավելի քան 300 ընկերության ներկայացուցիչներ, իսկ ընդհանուր մասնակցների քանակը հասավ 30000-ի։ Միջոցառման ավարտի Macworld-ը հրապարակեց իր ավանդական ցանկը ամենահետաքրքիր նորություններով։

### 2011

«MacWorld-2011» անց է կացվել 2011 թվականի հունվարի 26-ից 29-ին, Սան Ֆրանցիսկոյում։ Հոկտեմբերի 27-ին ցուցահանդեսի կազմակերպիչ IDG ընկերությունը փոխարինեց իր մասնաճյուղային անվանումը, որի արդյունքում Macworld Expo դարձավ Macworld | iWorld։

### 2012

Macworld 2012
«MacWorld | iWorld-2012» ցուցահանդեսը անց կացվեց հունվարի 26-28-ը, Սան Ֆրանցիսկոյում։

### 2013

«MacWorld | iWorld-2013»-ը անց կացվեց 2013 թվականի հունվարի 31-ից փետրվարի 2-ը ընկած ժամանակահատվածում, Սան Ֆրանցիսկոյում։

### 2014

Macworld 2014
«MacWorld | iWorld-2014» անց կացվեց մարտի 24-ից 29-ին Սան Ֆրանցիսկոյում։

### 2015

«MacWorld | iWorld-2015» ցուցահանդեսը անց է կացվել արդեն ավանդական դարձած վայլում՝ մարտի 12-ից 14-ը ընկած ժամանակահատվածում։

Արտաքին հղումներ
----------------

* Macworld կոնֆերանսներ

Ծանոթագրություններ
------------------

1. ↑  "15.02.2010 :: Macworld Expo 2010: Лучшие из лучших". Արխիվացված from the original on 2012 թ․ մարտի 5. Retrieved 2010 թ․ փետրվարի 15.
2. ↑  "22.01.2011 :: iphone.ru :: Выставка Macworld-2011 назначена на 26.01.2011". Արխիվացված from the original on 2011 թ․ հունվարի 24. Retrieved 2011 թ․ հունվարի 22.
3. ↑  "27.10.2011 :: deepapple.com :: Macworld Expo превратился в Macworld | iWorld". Արխիվացված from the original on 2012 թ․ հունվարի 29. Retrieved 2012 թ․ փետրվարի 11.
4. ↑  macworldiworld.com/exhibits Archived 2011-12-27 at the Wayback Machine. (չաշխատող հղում — *պատմություն*, *կրկնօրինակ*)
5. ↑  "macworldiworld.com/about-macworld-iworld-2013/". Արխիվացված է the original 2013 թ․ հունվարի 28-ին. Retrieved 2013 թ․ փետրվարի 3.
6. ↑  "Macworld / iWorld will "March" onward in 2015". Արխիվացված from the original on 2014 թ․ օգոստոսի 27. Retrieved 2014 թ․ սեպտեմբերի 10.
**Mary King’s Close** (հայերեն՝ Մերի Քինգի փակուղի), գետնի տակ գտնվող փողոց, որը գտնվում է Էդինբուրգի (Շոտլանդիա) կենտրոնական մասում գտնվող Թագավորական Մղոն փողոցների շարանում։

Պատմություն
-----------

Փողոցն իր անունն ստացել է այս փողոցում մի քանի սեփականություն ունեցող փաստաբան Ալեքսանդր Քինգի դուստր տանտիրուհի Մերի Քինգի պատվին (? - 1644 թվականի սեպտեմբեր)։ Փողոցն առաջին անգամ հիշատակվել է 17-րդ դարի երկրորդ կեսին այդ անվան տակ, թեև ինքնին գոյություն է ունեցել նաև նախկինում (հայտնվել է 16-րդ դարի սկզբից ոչ ուշ)։ 18-րդ դարում՝ քաղաքային վարչության (անգլ.՝ Edinburgh City Chambers) նոր շենքի կառուցման ժամանակ, «Mary King’s Close»-ը դրան հարող մի քանի փողոցների հետ մասամբ ավերվել է, մասամբ էլ՝ որմնաշարվել և օգտագործվել որպես հիմք նոր շենքի համար։ Տարիներ շարունակ փողոցների համալիրը գործնականապես անհասանելի է եղել դրսից և վերածվել առասպելների ու քաղաքային լեգենդների փարթամ փնջի, որը հաճախ խիստ մռայլ էր։

21-րդ դարի սկզբին հնագետները բացահայտել են «City Chambers»-ի շենքի տակ գտնվող փողոցների համալիրը։ Փողոցների մնացորդները հետազոտվել, մաքրվել և թանգարան են դարձվել որոշ ժամանակ անց՝ 2003 թվականին, և բացվել է «The Real Mary King 's Close» թանգարանը (հայերեն՝ Մերի Քինգի իսկական փակուղին), որի ցուցադրության հիմքը դարձել են Մերի Քինգի փակուղու շենքում պահպանված իրերը։ Օգտագործելով իրական «դեկորացիաներ»՝ թանգարանն այցելուներին ծանոթացնում է 16-19-րդ դարերում Էդինբուրգի բնակիչների կյանքին։ Թանգարանը մեծ ժողովրդականություն է վայելում, օրինակ՝ բրիտանական հիմնական ճանապարհորդական կայքը՝ tripadvisor.co.uk, «The Real Mary King’s Close» թանգարանը ներառել է «Երեք օր Էդինբուրգում» (անգլ.՝ 3 days in Edinburgh) շարքում։

Ծանոթագրություններ
------------------

1. ↑  TripAdvisor.co.uk. "3 days in Edinburgh" (in անգլերեն). Արխիվացված է the original 2012 թ․ սեպտեմբերի 29-ին. Retrieved 2012 թ․ հուլիսի 23.

Գրականություն
-------------

* *The Real Mary King's Close museum.* Official guide. — 36 с.

Արտաքին հղումներ
----------------

* "The Real Mary King's Close official web-site" (in անգլերեն). Արխիվացված է the original 2012 թ․ սեպտեմբերի 29-ին. Retrieved 2012 թ․ հուլիսի 23.
* TripAdvisor.co.uk. "The Real Mary King's Close" (in անգլերեն). Արխիվացված է the original 2012 թ․ սեպտեմբերի 29-ին. Retrieved 2012 թ․ հուլիսի 23.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 315530722 · WorldCat VIAF: 315530722 |

 |
**Ֆարակլոս ամրոց** (հուն․՝ Kάστρο Φεράκλος, անգլ.՝ Feraclos Castle), պաշտպանական կառույց, գտնվում է Հունաստանի Հռոդոս կղզում,Խառակի ավանի ծովախորշում։ Գոյություն ունի Բյուզանդական կայսրության ժամանակաշրջանից, 14-րդ դարի սկզբին օգտագործվում էր արաբական ծովահենների կողմից; 1306 թվականին նվաճվել է Հիվանդախնամների միաբանության ասպետների կողմից, սակայն գրավումից հետո այն չի օգտագործվել, և 1408 թվականին արդեն ամրոցը վերածվել է ավերակների։ Վերականգնվել է Մալթյան օրդենի մագիստրոս Ջովաննի Բատտիստա Օրսինիի (Giovanni Battista degli Orsini, 1467—1476) և Պիեռ Աուբուսսոնոյի (Pierre d’Aubusson, 1476—1503) կողմից ծովախորշի պաշտպանության համար։ Այն Հռոդոս կղզու գլխավոր ամրություններից էր։

Ըստ նախագծի ամրոցը բազմանկյուն է, պատերի հաստությունը մոտ 680 մետր է։ Ներսում ենթադրվում է բնակեցված ե եղել, ավերակներից դա հիմա էլ երևում է։ Հյուսիսային և արևելյան կողմերի պատերի մի մասը պահպանվել են Բյուզանդական կայսրության ժամանակներից։ Հյուսիսային կողմից երևում են երկու կշոր աշտարակներով պահպանվող դարպասների մնացորդները։ Պատերը պաշտպանության համար ունեել են սուր ծայրեր։ Ամրոցի ներսում պահպանվել են ջրով լի բաքերը, ներքին սրահների և շինությունների ավերակները։ Ըստ լեգենդների ամրոցի տակ կան ստորգետնյա անցումներ։

1523 թվականին երկարատև հարձակումից հետո ամրոցը գրավվեց Օսմանական Թուրքիայի կողմից։ Չի օգտագործվել օսմանների կողմից և այդ օրվանից լքված է։

Պատկերասրահ
-----------

* Ամրոցի տեսքը հարավից: ԵրեկոԱմրոցի տեսքը հարավից: Երեկո
* Ամրոի տեսքը հարավից: ԳիշերԱմրոի տեսքը հարավից: Գիշեր
* Ամրոցի տեսքը արևմուտքից: ԵրեկոԱմրոցի տեսքը արևմուտքից: Երեկո
* Հարավից դեպի ամրոց տանող ճանապարհի մնացորդներըՀարավից դեպի ամրոց տանող ճանապարհի մնացորդները
* Կամարի ավերակներըԿամարի ավերակները
* Հյուսիսային պատի ավերակներըՀյուսիսային պատի ավերակները
* Հարավային պատից հատվածՀարավային պատից հատված
* Ավերակների վրա աճած ձիթենիԱվերակների վրա աճած ձիթենի

Ծանոթագրություններ
------------------

1. ↑  "Κάστρο Φεράκλου: Περιγραφή" (in Greek). Greek Ministry of Culture. Արխիվացված է the original 2016 թ․ հոկտեմբերի 6-ին. Retrieved 2016 թ․ հոկտեմբերի 1. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)

Արտաքին հղումներ
----------------

* Ֆարակլոս ամրոցը Հունաստանի Մշակույթի և սպորտի նախարարության կայքում Archived 2016-10-06 at the Wayback Machine.
**Հելենե Օլաֆսեն** (նորվ.՝ Helene Olafsen, ծնվ. թվ.՝ փետրվարի 21, 1990թ. Օսլո, Նորվեգիա), նորվեգացի սնոուբորդիստ, ով հանդես է գալիս Նորվեգիայի դրոշով Boardercross և Half-pipe սպորտաձևերում։

Օլաֆսենն առաջին անգամ մասնակցել է միջազգային մրցումներում 2006 թվականի հունվարի 6-ին՝ Եվրոպայի գավաթի փուլային մրցավազքում զբաղեցնելով 33-րդ հորիզոնականը։ Մեկ ամիս անց նա մասնակցել է Եվրոպայի սնոուբորդի անչափահասների մրցումներին՝ զբաղեցնելով երկրորդ հորիզոնականը, իսկ մեկ տարի անց՝ արդեն մեծահասակների մրցաշարում զբաղեցրել է երրորդ հորիզոնականը։ Աշխարհի գավաթի մրցումներում նա մեկնարկել է 2007 թվականի մարտի 8-ին՝ դառնալով ութերորդը։ Նա 2007 թվականի դարձել է Եվրոպայի սնոուբորդի անչափահասների հաղթող։

2008 թվականին Օլաֆսենը կրկին մասնակցեց սնոուբորդի անչափահասների առաջնությանը Big-Air մրցատեսակում։ 2009 թվականին նա մասնակցեց աշխարհի առաջնությանը՝ ցույց տալով գավաթի մրցաշրջանի լավագույն արդյունքը։

Աշխարհի գավաթի մրցանակային դիրք
-------------------------------

### 1-ին հորիզոնական

Boardercross
* փետրվարի 1 2008, Լեյսին, Շվեյցարիա
* մարտի 17 2007, Սթոնհեյմ, Կանադա

### 2-րդ հորիզոնական

Boardercross
* փետրվարի 28 2009, Սանդեյ Ռիվեր, ԱՄՆ
* դեկտեմբերի 20 2008, Առոսա, Շվեյցարիա

### 3-րդ հորիզոնական

Boardercross
* փետրվարի 13 2009, Սայփրիս, Կանադա
* մարտի 11 2007, Լեյք Փլեսիդ, ԱՄՆ

Աշխարհի գավաթ
-------------

### Ընդհանուր հաշվարկ

* 2006/07 — **25-րդ տեղ** (1920 միավոր)
* 2007/08 — **10-րդ տեղ** (4160 միավոր)
* 2008/09 — **9-րդ տեղ** (4202 միավոր)

### Boardercross-ի հաշվարկ

* 2006/07 — **4-րդ տեղ** (1920 միավոր)
* 2007/08 — **5-րդ տեղ** (3570 միավոր)
* 2008/09 — **6-րդ տեղ** (3670 միավոր)

### Half-pipe-ի հաշվարկ

* 2007/08 — **28-րդ տեղ** (590 միավոր)
* 2008/09 — **34-րդ տեղ** (532 միավոր)

Արտաքին հղումներ
----------------

* "Хелене Олафсен на сайте FIS" (in ռուսերեն). Արխիվացված from the original on 2012 թ․ մարտի 30. Retrieved 2009 թ․ ապրիլի 28.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Spotify |
|  |
| Թեմատիկ կայքեր | FIS (սնոուբորդ) · Olympic Channel · ՄՕԿ · Internet Movie Database · MusicBrainz |
|  |
| Բառարաններ և հանրագիտարաններ | Մեծ նորվեգական |

 |
**Քրիսթալ** (անգլ.՝ Crystal), մայիսի 6, 1994(1994-05-06)), ամերիկյան կապիկ-դերասանուհի, առավել հայտնի է «Ջորջը ջունգլիից» ֆիլմից, «Գիշերը թանգարանում» տրիլոգիայում և «Անասնաբուժական կլինիկա» հեռուստասերիալում կատարած իր դերերով։ Նրան անվանում են «Կենդանական աշխարհի Անջելինա Ջոլի»։

1996 թվականին Թոմ Գունդերսոնը հոլիվուդյան գործակալության պատվերով կենդանիների ընտրության համար մեկնել է Ֆլորիդա՝ կապուցինա-կապիկ ձեռք բերելու նոր ֆիլմում նկարահանվելու համար։ Սկզբում նրա ուշադրությունը գրավել են երկու այլ կապիկ, սակայն Թոմը չի կարողացել անտարբեր անցնել Քրիսթալի կողքով։ Այսպես գործակալությունն ստացել է երեք նոր դերասան։ Իր ներկայիս անունը նա ստացել է հայտնի քանթրի-կատարող Քրիսթալ Գեյլի պատվին։

Նրա դերերը կինոյում թույլ են տվել «New York Magazine»-ի մեկնաբան Բենջամին Ուոլլեսին անվանել Քրիսթալին «բնածին դերասանուհի»։

Ծանոթագրություններ
------------------

1. ↑  «Оскар» за вклад в кинематограф получила 20-летняя обезьяна
2. ↑  Flint, Joe (2012 թ․ սեպտեմբերի 25). "Monkey business on 'Animal Practice'". *Los Angeles Times*. Արխիվացված է the original 2012 թ․ նոյեմբերի 13-ին. Retrieved 2012 թ․ նոյեմբերի 12.
3. ↑  Wallace, Benjamin (2012-09-23). «Crystal Takes Hollywood». *New York (magazine)|New York* (magazine). Archived from the original on 2012-11-12:,,, and. Retrieved 2012-11-12.

Արտաքին հղումներ
----------------

* Crystal the Monkey Internet Movie Database կայքում
**KAIST** (կորեերեն՝ 한국과학기술원; Korea advanced Institute of Science and Technology), Կորեայի առաջատար տեխնոլոգիաների ինստիտուտ, Հարավային Կորեայի առաջատար ուսումնական և հետազոտական համալսարան, որը գտնվում է Դեջոնում։ Հիմնադրվել է Կորեայի կառավարության կողմից 1971 թվականին՝ որպես առաջին ազգային գիտական, հետազոտական և տեխնիկական ինստիտուտ։ 2019 թվականին KAIST-ը աշխարհի առաջատար համալսարանների վարկանիշում (en:QS World University Rankings) զբաղեցրել է 40-րդ հորիզոնականը։

1971 թվականից KAIST-ը ֆինանսավորվում է պետության կողմից։ Ի սկզբանե հաստատությունը հագեցած էր զգալի թվով տաղանդավոր ինժեներներով և գիտնականներով, ովքեր կրթություն են ստացել ԱՄՆ-ում։ Ի սկզբանե շեշտը դրվել է տեսական և կիրառական հետազոտությունների վրա։ Այժմ KAIST-ը Հարավային Կորեայում ռազմավարական հետազոտական նախագծերի գլխավոր կենտրոնն է։ Համալսարանի շուրջ 400 դասախոսներ հետազոտություններ են իրականացնում՝ համագործակցելով կրթական և արդյունաբերական կազմակերպությունների հետ ամբողջ աշխարհից։ KAIST-ն առաջարկում է կրթաթոշակ և աջակցություն միջազգային ուսանողներին։

Համալսարանը պարբերաբար վարձում է օտարերկրյա դասախոսների։ KAIST-ի նախկին նախագահ Սո Նամպեն տարիներ շարունակ դասավանդել է Մասաչուսեթսի տեխնոլոգիական ինստիտուտում։ Նրա նախորդը՝ Ռոբերտ Լաֆլինը, Նոբելյան մրցանակի դափնեկիր և Սթենֆորդի համալսարանի ֆիզիկայի պրոֆեսոր, առաջին օտարերկրացին էր, ով ղեկավարում էր Կորեայի համալսարանը։ Դասախոսների մեծ մասը եկել են ԱՄՆ-ի բուհերից։ KAIST-ը մասնակցում է բազմաթիվ միջազգային ծրագրերի՝ եվրոպական և ասիական նշանավոր համալսարանների հետ հավասար։ Մասնավորապես, այն ընդգրկված է LAOTSE-ում և AAA RU-ում (Արևելյան Ասիայի հետազոտական համալսարանների ասոցիացիա)։

Ծանոթագրություններ
------------------

1. ↑
2. ↑
3. ↑  Global Research Identifier Database — 2015.

Արտաքին հղումներ
----------------

* KAIST Archived 2020-01-18 at the Wayback Machine. официальный сайт на английском
* KAIST, официальный сайт на корейском
* Daedeok InnopolisArchived 2010-12-23 at the Wayback Machine.
* KAIST Business School, Facebook Group
* "KAIST Computer Science Department". Արխիվացված է the original 2017 թ․ սեպտեմբերի 6-ին. `{{cite web}}`: Unknown parameter `|deadlink=` ignored (`|url-status=` suggested) (help), Facebook Group, Twitter
* Topuniversities.com

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Չափորոշչային վերահսկողություն | ISNI: 0000000122920500 · LCCN: n88671127 · Microsoft: 157485424 · VIAF: 140261098 · WorldCat VIAF: 140261098 |

 |
**Օլգա Կեֆալոյաննի** (հուն․՝ Όλγα Κεφαλογιάννη, ապրիլի 29, 1975(1975-04-29), Աթենք, Հունաստան), հույն քաղաքական գործիչ, որը 2012-2015 թվականներին զբաղեցրել է Հունաստանի զբոսաշրջության նախարարի պաշտոնը։ Եղել է խորհրդարանի անդամ՝ ներկայացնելով Նոր ժողովրդավարություն կուսակցությունը։

Երկու անգամ 2007 և 2009 թվականների համընդհանուր ընտրությունների ժամանակ ընտրվել է Ռեթիմնի (Կրետե) ընտրատարածքից։ 2012 թվականի մայիսի 6-ի ընտրությունների արդյունքում ընտրվել է որպես խորհրդարանի անդամ Աթենքի հեղինակավոր առաջին շրջանի ընտրատարածքում։ Այդ պաշտոնում երընտրվել է 2012 թվականի հունիսի 17-ին և 2015 թվականի հունվարին։

Կենսագրություն
--------------

Ծնվել է 1975 թվականի ապրիլի 29-ին Աթենքում և նախկին պատգամավոր և նախարար Իոաննիս Կեֆալոյաննիսի և փաստաբան Էլենի Վարդինոյաննի երեք դուստրերից ավագն է։ «Իմ երակներում միայն կրիտիկական արյուն է հոսում։ Ես հպարտ եմ իմ քննադատական ծագմամբ, որն ինձ վրա ավելի շատ է ազդել, քան որևէ այլ բան»,-ասել է Օլգան։

1992 թվականին ավարտել է Աթենքի քոլեջը և ընդունվել Է Աթենքի համալսարանի իրավաբանական ֆակուլտետ։ 1994 թվականի հոկտեմբերից մինչև 1995 թվականի մարտը սովորել է Էրազմուս եվրոպական ծրագրի Բրիտանական համալսարանի իրավաբանական ֆակուլտետում։

1997 թվականին ավարտելով Աթենքի համալսարանի մագիստրատուրան ընդունվել է Լոնդոնի համալսարանի թագավորական քոլեջ (1998)։ 1999 թվականից Աթենքում փաստաբան է աշխատել։ Աշխատել Է Աթենքի և Նյու Յորքի իրավաբանական ֆիրմաներում և Եվրոպական հանձնաժողովի իրավաբանական ծառայությունում, երկու տարվա ընթացքում եղել է նախկին վարչապետ Կոնստանտինոս Կարամանլիսի իրավական հարցերով հատուկ գործընկերը։ 2004 թվականին եղել է Ռեթիմնոյի հետազոտությունների և մշակումների կենտրոնի հիմնադիրը։

2006 թվականին նա ստացել է Միջազգային հարաբերությունների մագիստրոսի երկրորդ աստիճան Բոստոնի Թաֆթսի համալսարանին կից Ֆլեթչերի իրավունքի և դիվանագիտության դպրոցում։

Նա գրել է «Եվրամիության դերը Կիպրոսի հարցում» վերնագրով գիրք («Ο ρόλος της Ευρωπαϊκής Ένωσης στο Κυπριακό Ζήτημα»)։

Ծանոթագրություններ
------------------

1. 1 2 3  "Όλγα Ιωάννη Κεφαλογιάννη". *www.hellenicparliament.gr*. Βουλή των Ελλήνων. Retrieved 2015 թ․ սեպտեմբերի 20.
2. ↑  Παπασταθοπούλου, Χριστίνα; Δέδε, Μαρία (2009 թ․ սեպտեմբերի 26). "Οικογενειακή υπόθεση..." Ελευθεροτυπία. Retrieved 2015 թ․ սեպտեմբերի 20.
3. ↑  Λεμονιά, Μαρία (16 Ιουλίου 2014). "Η Όλγα και οι αδελφές της". Πρώτο Θέμα. Retrieved 20 Σεπτεμβρίου 2015.
4. 1 2  Ольга Кефалоянни: Красивый министр Красивой страны
5. ↑  "Βουλευτικές Εκλογές 2015 - Συναπόφοιτοι υποψήφιοι". Σύλλογος Αποφοίτων Κολλεγίου Αθηνών. Արխիվացված է the original 2015 թ․ սեպտեմբերի 3-ին. Retrieved 2015 թ․ սեպտեմբերի 20.
6. ↑  "Όλγα Κεφαλογιάννη - Βουλευτής Ρεθύμνου". RNews. Retrieved 2015 թ․ սեպտեմբերի 20.
7. ↑  "Personal CV" (PDF). Արխիվացված է the original (PDF) 2011 թ․ հուլիսի 21-ին. Retrieved 2009 թ․ մարտի 1.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | WikiTree |

 |
**Lex**, համակարգչային ծրագիր է, որն օգտագործվում է լեքսիկական անալիզատորների կառուցման համար։ Հիմնականում օգտագործվում է շարահյուսական անալիզատորներ գեներացնող Yacc ծրագրի հետ։ Lex-ի առաջին տարբերակը ստեղծել են Մայք Լեսկը (Mike Lesk) և Էրիկ Շմիդտը (Eric Schmidt)։ Այն UNIX համակարգերում լեքսիկական անալիզատորներ գեներացնող ստանդարտ ծրագիր է, ինչպես նաև ավելացված է POSIX ստանդարտին։

Lex-ը կարդում է կառուցվելիք լեքսիկական անալիզատորը նկարագրող մուտքային հոսքը և գեներացնում է լեքսիկական անալիզատորի կոդը՝ գրված C լեզվով։

lex ֆայլի կառուցվածքը
---------------------

Լեքսիկական անալիզատորը նկարագրող ֆայլը, որ ծառայում է որպես Lex ծրագրի մուտքային հոսք, բաղկացած է երեք մասերից, որոնք իրարից անջատված են %% նշաններով։

```
*Սահմանումների բլոկ*
%%
*Կանոնների բլոկ*
%%
*C լեզվով գրված կոդի բլոկ*
```

* *Սահմանումների բլոկ*-ը նախատեսված է մակրոսների սահմանման և C լեզվի վերնագրային (header) ֆայլերի կցման համար։ Այս բլոկում կարելի է գրել նաև C կոդի կտորներ, որոնք նույնությամբ կպատճենվեն ելքային ֆայլում։
* *Կանոնների բլոկ*-ը Lex-ծրագրի հիմնական և կարևոր մասն է, որը շաբլոններին համապատասխանեցնում է C լեզվով գրված հրամաններ (ծրագրերի կտորներ)։ Շաբլոններն իրենցից ներկայացնում են կանոնավոր արտահայտություններ։ Երբ լեքսիական անալիզատորը իր մուտքում տեսնում է շաբլոններից որևէ մեկին համապատասխանող տեքստ, այն գործարկում է տվյալ շաբլոնին համապատասխանեցրած C կոդը։ Սա Lex-ի աշխատանքի հիմնական սկզբունքն է։
* *C լեզվով գրված կոդի բլոկ*-ը պարունակում է C լեզվով գրված ծառայողական ֆունկցիաներ, որոնք նույնությամբ պատճենվում են ելքային ֆայլում։

lex ֆայլի օրինակ
----------------

```
/*** Սահմանումներ ***/

%{
#include <stdio.h>
%}

%%
    /*** Կանոնների բլոկ ***/

    /* [0-9]+ արտահայտությունը ճանաչում է մեկից ավելի թվանշաններից կազմված տողերը */
[0-9]+  {
            /* yytext-ը ճանաչած տողը պարունակող փոփոխականն է */
            printf("Saw an integer: %s\n", yytext);
        }

.       {   /* Անտեսել բոլոր այլ սիմվոլները */   }

%%
/*** C կոդի բլոկ ***/

int main(void)
{
    /* Գործարկել լեքսիկական անալիզատորը, ապա՝ ավարտել։ */
    yylex();
    return 0;
}
```

Այս ֆայլը lex-ի կողմից թարգմանվելուց հետո կգեներացվի lex.yy.c աննունով C ֆայլ։ Այս ֆայլը կարելի է թարգմանել C կոմպիլյատորով և ստանալ մի կիրառություն, որը ճանաչում և արտածում է ամբողջ թվեր ներկայացնող տողերը։ Օրինակ, հետևյալ մուտքը ստանալիս.

```
abc123z.!&*2ghj6
```

Ծրագիրը կարտածի.

```
Saw an integer։ 123
Saw an integer։ 2
Saw an integer։ 6
```

Աղբյուր
-------

1. ↑  Lesk, M.E.; Schmidt, E. "Lex – A Lexical Analyzer Generator". Արխիվացված է the original 2020 թ․ դեկտեմբերի 18-ին. Retrieved 2016 թ․ Նոյեմբերի 19.
**Քսավիե Բովուա** (ֆր.՝ Xavier Beauvois, մարտի 20, 1967(1967-03-20), Auchel), ֆրանսիացի դերասան, ռեժիսոր և սցենարիստ։

Կենսագրություն
--------------

Քսավիե Բովուան ծնվել է 1967 թվականի մարտի 20-ին Օշել քաղաքում (Պա դե Կալե նահանգ, Ֆրանսիա)։ Փոքր հասակից հետաքրքրվել է ֆիլմերի պատմությամբ և նույնիսկ մասնակցել է Կալեի պատանեկան համաժողովին։ Այնուհետև նա որոշել է ընդունվել *IDHEC* կինոդպրոց, սակայն ձախողվել է։

Կինեմատոգրաֆիական կարիերան սկսել է որպես ռեժիսոր Մանուել դե Օլիվեյրայի օգնական։ 1986 թվականին նկարահանել է իր առաջին կարճամետրաժ ֆիլմը։ Այնուհետև օգնել է նկարահանումների ժամանակ Անդրե Տեշինեին, իսկ 1991-ին նկարահանել է առաջին լիամետրաժ «Հյուսիս» ֆիլմը, որտեղ ինքն է կատարել գլխավոր դերերից մեկը։ Ֆիլմը ստացել է «Սեզար» մրցանակի երկու անվանակարգ։ Դրանից հետո Բովուային սկսել են հրավիրել որպես դերասան, իսկ որպես ռեժիսոր նկարահանում է շատ հազվադեպ, բայց կանոնավոր և որակով։

1995 թվականի «Չմոռանաս, որ շուտով կմեռնելու ես» ֆիլմը ռեժիսորին բերել է Կաննի կինոփառատոնի ժյուրիի մրցանակ և Ժան Վիգոյի մրցանակ։ Ֆիլմում գլխավոր դերերը խաղացել են հենց ինքը Բովուան և Քյարա Մաստրոյաննին։ «Երիտասարդ լեյտենանտ» ֆիլմի համար գլխավոր դերակատար Նատալի Բայը «Սեզար» մրցանակ է ստացել «Լավագույն կանացի դեր» անվանակարգում։

2010 թվականին Քսավիե Բովուան բեմադրել է «Մարդիկ և աստվածներ» ֆիլմը, որի սյուժեի հիմքում ընկած էր իրական պատմություն, որը տեղի էր ունեցել Ալժիրում, որտեղ ցիստերանցիասների միաբանության ֆրանսիացի սպասավորները որոշ ժամանակ ապրել են տեղի մուսուլման բնակչության հետ ներդաշնակ՝ օգնություն և աջակցություն ցուցաբերելով։ Ֆիլմը արժանացել է ժյուրիի Գրան Պրիին և Կաննի կինոփառատոնում Էկումենիկ ժյուրիի մրցանակին և մի շարք այլ հեղինակավոր անվանակարգեր և մրցանակներ։

Քսավիե Բովուայի վերջին ռեժիսորական աշխատանքը՝ «Փառքի գինը», ընտրվել է Վենետիկի 71-րդ կինոփառատոնի գլխավոր մրցութային ծրագրին մասնակցելու համար։

Ծանոթագրություններ
------------------

1. 1 2  Babelio (ֆր.) — 2007.
2. ↑
3. ↑  "Festival de Cannes: N'oublie pas que tu vas mourir". *festival-cannes.com*. Արխիվացված է the original 2013 թ․ հուլիսի 1-ին. Retrieved 23 квітня 2015. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Фильм о монахах наградили престижной премией Archived 2016-08-26 at the Wayback Machine. // CREDO, 24.05.2010. Процитировано 23 апреля 2015
5. ↑  "International competition of feature films". *Venice*. Retrieved 23 апреля 2015.(չաշխատող հղում)
6. ↑  "Venice Film Festival Lineup Announced". *Deadline*. Retrieved 23 апреля 2015.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNE: XX1533277 · BNF: 14025698j · CONOR: 49198691 · GND: 122408314 · ISNI: 0000000078251951 · LCCN: no2006005508 · NKC: xx0091888 · NTA: 332020673 · NUKAT: n2013167290 · SUDOC: 083533672 · VIAF: 85912823 · WorldCat VIAF: 85912823 |

 |

 |
**Զագրեբի հնագիտական թանգարան** (խորվ.՝ Arheološki muzej u Zagrebu), քաղաքային հնագիտական թանգարան Խորվաթիայի մայրաքաղաք Զագրեբում։ Հավաքածուն ներառում է տարբեր ժամանակաշրջանի հնագիտական բազմաթիվ, այդ թվում և եզակի ցուցանմուշներ։

Ընդհանուր տեղեկություն
----------------------

Զագրեբի հնագիտական թանգարանը գտնվում է Վրանիչան-Գաֆների նախկին պալատում՝ մի մեծ պատմական ճարտարապետական հուշարձան-շինությունում (խորվ.՝ Vranyczany-Hafner na Zrinjevcu)։

Հնագիտական թանգարանի աշխատանքային ռեժիմ.

* երեքշաբթի, չորեքշաբթի և ուրբաթ՝ 10։00 - 17։00
* հինգշաբթի՝ 10։00 - 20։00
* շաբաթ և կիրակի՝ 10։00 - 13։00
* երկուշաբթի օրերը փակ են։

Թանգարանի տնօրենն է պրոֆեսոր Անտե Ռոնդիչ-Միոչևիչը (խորվ.՝ Ante Rendić-Miočević)։

Պատմություն
-----------

«Liber linteus Zagrabiensis» գրքի ձեռագիր
Զագրեբի հնագիտական թանգարանը, որպես անկախ թանգարանային կառույց, սկսել է գործել 1939 թվականից։ Մինչ այդ այն գործել է որպես Ազգային թանգարանի բաժին։

Թանգարանի հավաքածուն ներկայումս ներառում է մոտ 400 հազար տարբեր արտեֆակտներ։ Ցուցանմուշներն իրենց հերթին բաժանվում են ըստ ժամանակաշրջանների՝ նախապատմական, հին (հունական և հռոմեական հուշարձաններ) և միջնադարյան։

Թանգարանն ունի նաև հին եգիպտական հավաքածու, որը տարածաշրջանում միակն է իր տեսակի մեջ։ Ունի նաև դրամագիտական հավաքածու, որը Եվրոպայում և ամբողջ աշխարհում համարվում է խոշորագույններից մեկը։

Զագրեբի հնագիտական թանգարանում է պահպանվում էտրուսյան հուշարձանների յուրահատուկ հավաքածու։ Ամենահայտնի, և անշուշտ, ամենաարժեքավորը հանդիսանում է «Liber linteus Zagrabiensis» գիրքը՝ էտրուսյան լեզվով մինչև այժմ պահպանված ամենաերկար գրությունը։

Ծանոթագրություններ
------------------

1. ↑  ROR Data — v1.19 — 2023. — doi:10.5281/ZENODO.7644942

Արտաքին հղումներ
----------------

* Թանգարանի վեբ-կայք (խորվ.) (անգլ.)
**Lionsgate Entertainment Corporation**, ամերիկյան մեդիա ընկերություն, որը հիմնադրվել է Վանկուվերում, և որը, մինչև իր Կալիֆոռնիա տեղափոխվելը համարվել է ամենահաջող կինոստուդիան Հյուսիսային Ամերիկայում։

Ընկերությունն ունի իր ենթաբաժինները, որոնք զբաղվում են գեղարվեստական ֆիլմերի, երգերի, հեռուստաալիքների համար նախագծների և անիմացիաների մշակմամբ և թողարկմամբ։ 2007 թվականին Lionsgate-ը ճանաչվել է անկախ ֆիլմեր արտադրող ամենահաջող ընկերությունը։

Պատմություն
-----------

Ընկերությունը հիմադրվել է 1976 թվականին ռեժիսոր Ռոբերտ Օլթմենի կողմից Վանկուվերում։ 1981 թվականին Օլթմենը վաճառեց ընկերությունը։ 1990-ական թվականներին ընկերությունը կրել է *Cinépix Film Properties Inc. (CFP)* անունը։ 1997 թվականին ընկերությունը ձեռք բերվեց Ֆրենկ Գիստրաի կողմից, ով ուներ **North Shore** ձայնագրման ստուդիան և զբաղվում էր **Mandalay Television** հեռուստասերիալի արտադրությամբ։

Գիստրան որոշեց միացնել իր ղեկավարության տակ գտնվող ընկերությունները, ստեղծելով *Lions Gate Entertainment*։ 2006 թվականին անվանումը կրճատվեց դառնալով Lionsgate։

2000-ական թվականներին ընկերությունը զբաղված էր այլ տարբեր ընկերությունների գնմամբ, որոնք ունեին որոոշակի ֆինանսական դժվարություններ։ Մասնավորապես, 2003 թվականին գնվեց Artisan Entertainment անկախ ստուդիան։ 2012 թվականին ընկերությունը գնեց Summit Entertainment ընկերությունը՝ 412,5 միլիոն դոլլարով, ինչպես նաև իր վրա վերցրեց այդ ընկերության պարտքերը, որը կազմում է ավելի քան 500 միլիոն դոլլար։

2016 թվականի հուլիսի 30-ին Lionsgate գնեց Starz Inc.-ը, որը ուներ ավելի քանի 14 հեռուստաալիք, այն արժեցավ 4,4 միլիարդ դոլլար․ գործարքը ավարտվեց դեկտեմբերի 8-ին։

Ծանոթագրություններ
------------------

1. 1 2
2. 1 2  Lionsgate reports results for fourth quarter fiscal 2023 — Bloomberg.com, 2023.
3. ↑  OpenCorporates — 2010.
4. 1 2 3 4  Subsidiaries of Lions Gate Entertainment Corp.
5. ↑
6. ↑  "2007 Market Share and Box Office Results by Movie Studio". Box Office Mojo. Արխիվացված է the original 2012 թ․ մարտի 27-ին. Retrieved 2007 թ․ նոյեմբերի 17.
7. ↑  "Начался Сандэнс, вручили "Глобусы", SUMMIT куплен Lionsgate'ом, Шорт-лист иноязычных претендентов на "Оскар"". КиноБизон. 19 января 2012. Արխիվացված է the original 2012 թ․ մայիսի 25-ին.
8. ↑  Lieberman, David (2016 թ․ հունիսի 30). "Lionsgate Agrees To Buy Starz For $4.4 Billion In Cash And Stock". *Deadline Hollywood*. Retrieved 2016 թ․ հունիսի 30.
9. ↑  Vlessing, Etan (2016 թ․ դեկտեմբերի 8). "Lionsgate Completes $4.4B Acquisition of Starz". *The Hollywood Reporter*. Retrieved 2016 թ․ դեկտեմբերի 9.

Արտաքին հղումներ
----------------

* Պաշտոնակա կայք(անգլ.)
* Պաշտոնական կայքը Մեծ Բրիտանիայում(անգլ.)